**Den studerendes plan for 2. praktik, inkl. udtalelse**

Rev. 01.04.19

|  |  |
| --- | --- |
| **Praktiksted** Lundø | **Studerende** |
| **Praktikvejleder**  | **Praktikansvarlig underviser**  |
| **2. praktikperiode – Social- og specialpædagogik** |
| Pædagoger med denne specialisering har særlige kompetencer til at indgå i social- og specialpædagogisk arbejde med mennesker i forhold til tre overordnede målgrupper:A. Børn og unge med særlige behov.B. Mennesker med sociale vanskeligheder.C. Mennesker med psykiske og/eller fysiske funktionsnedsættelser |
| **Kompetenceområde: Relation og kommunikation** Området retter sig mod pædagogens relationer, professionelle kommunikation og pædagogiske aktiviteter og midler i pædagogisk praksis.**Kompetencemål:** Den studerende kan kommunikere professionelt i relation til målgruppen og kolleger og kan på den baggrund gennemføre pædagogiske aktiviteter på et etisk forsvarligt grundlag. |
| **Vidensmål*Den studerende har viden om*** | **Færdighedsmål*****Den studerende kan*** | **Hvordan arbejder praktikstedet med dette?** **Hvordan kan studerende arbejde med dette på praktikstedet?****Hvordan understøtter praktikstedet studerendes læring inden for dette?***(Kopieret fra praktikstedets uddannelsesplan)* | **Konkretiseringer i relation til den enkelte studerende***(Udarbejdes i samarbejde mellem den studerende og praktikvejlederen og drøftes med praktikansvarlig underviser ved 2/3 mødet)*  |
| Kommunikationsformer og relationsdannelse, herunder om den professionelle samtale | Kommunikere professionelt, etablere og indgå i professionelle relationer til mennesker i udsatte positioner | På Lundø tages udgangspunkt i den enkeltes måde at kommunikere, som bl.a. kan være verbal kommunikation, totalkommunikation, tegn-til-tale, talemaskiner mm. Du vil som studerende skulle tilegne dig viden om nogle grundlæggende tegn-til-tale og forskellige kommunikationsredskaber for dermed kunne indgå i den professionelle relation med målgruppen.Du vil få viden om forskellige hjælpemidler, bl.a. t-t-t app, og gennem løbende vejledning og refleksion få kendskab til og erfaring med de øvrige kommunikationsredskaber. |  |
| Professionsetik og pædagogiske værdier | Analysere og vurdere etik, magt og ligeværd i sin egen og andres tilgang til det enkelte menneske og til fællesskaber | På Lundø arbejdes ud fra pædagogiske værdier som bl.a. er beskrevet på hjemmesiden under Målsætning og Vision. Der reflekteres løbende i det daglige pædagogiske arbejde og i fællesskab til bl.a. team- og personalemøder. Vi forventer at du forholder dig reflekterende både i forhold til egen og andres pædagogiske praksis og at du er undrende og spørgende i forhold til stedets pædagogiske praksis. |  |
| Konflikt- og voldsforebyggelse, konfliktnedtrapning og udadreagerende adfærd | Vurdere konflikter, forebygge og håndtere konflikter samt evaluere indgreb i konflikt- og voldsepisoder | Den metodiske tilgang på Lundø er Low Arousal, hvilket er en konfliktnedtrappende tilgang. Metoden og grundprincipperne er beskrevet i Bo Hejlskov Elvéns bog: ”Problemskabende adfærd ved udviklingsforstyrrelser eller udviklingshæmning. ” I vejledningen og i det daglige arbejde reflekterer vi over praksis, analyserer og evaluerer situationerne. Dette er gældende både for konflikter mellem børn/unge og mellem børn/unge og personale. Du får kendskab til lovgivningen indenfor området i forhold til magtanvendelse og viden om hvad der efterfølgende skal tages hånd om. |  |
| Bevægelsesmæssige, musiske, æstetiske og kreative processers betydning i den socialpædagogiske praksis | Tilrettelægge, gennemføre og evaluere pædagogiske aktiviteter inden for udvalgte områder, herunder inddrage børn, unge og voksnes kreativitet og perspektiv  | I den daglige pædagogiske praksis gennemføres pædagogiske aktiviteter med udgangspunkt i målgruppens funktionsniveau, ønsker og interesser. Det er eksempelvis kreative, sansestimulerende eller bevægelsesmæssige aktiviteter. Du bliver som studerende en del af denne pædagogiske praksis og vil både i fællesskab med det øvrige personale og selvstændigt planlægge, gennemføre og evaluere aktiviteterne. Du reflekterer i fællesskab med dine kollegaer og i den planlagte vejledning over de pædagogiske aktiviteter og evaluerer forløbene. |  |
| Hjælpemidler og professionsteknologier i et lærings- og udviklingsperspektiv | Vurdere og anvende hjælpemidler og professionsteknologier i samarbejde med mennesker med særlige behov med henblik på at understøtte udvikling og læring | Vi anvender mange forskellige hjælpemidler afhængigt af det enkelte barns funktionsniveau - eksempelvis kørestol, lift, korset, benskinner, kommunikationsredskaber, specialbestik mv. Du vil få vejledning og introduktion til de forskellige hjælpemidler, så du kan vurdere og anvende hjælpemidlet for det enkelte barn. |  |
| Førstehjælp *(Undervisning varetages af KP)* | Udføre grundlæggende førstehjælp | Det forventes, at du har fået undervisning i grundlæggende førstehjælp inden praktikken.Du vil på Lundø få introduktion i at kunne yde grundlæggende førstehjælp i forhold til specifikke forhold i målgruppen, f.eks. førstehjælp ved epileptiske anfald. |   |
| **Anbefalet litteratur i 2. praktik** |
| Materiale med relevans til de pædagogiske principper på Lundø, neuropædagogik og Low Arousal. Du vil blive introduceret til dette af din vejleder på Lundø. |
| **Hvordan er praktikvejledningen organiseret og tilrettelagt?** |
| Den studerende modtager vejledning løbende i den daglige praksis, samt planlagt vejledning gennemsnitligt 1 time ugentligt. I vejledningen indgår fællesvejledning for de studerende på specialområdet. Fællesvejledningen tager udgangspunkt i emner indenfor specialområdet såsom ASF, Hvordan er det at være blind? Kommunikation mv. |
| **Hvordan inddrages den studerendes portfolio?** |
| Den studerende arbejder løbende med opgaver, som lægges ind i præsentations-portfolioen. Vi opfordrer dig til at dele dine refleksioner med din vejleder.  |
| **Udtalelse på baggrund af drøftelserne på 2/3 mødet. Udtalelsen indgår som en del af prøvegrundlaget for prøven i 2. praktik** |
| **Dato og praktikvejleders navn:**  |
| Den studerendes plan for arbejdet med 2. praktiks kompetencemål, videns- og færdighedsmål inkl. praktikvejleders udtalelse uploades i den studerendes portfolio og mailes til praktikansvarlig underviser senest en uge efter afholdt møde. |